b'\n_START_ARTICLE_\nKeisarillisen Japanin armeija\n_START_SECTION_\nIdeologia\n_START_PARAGRAPH_\nJapanin nationalismi tarkoitti sit\xc3\xa4, ett\xc3\xa4 armeija rakennettiin sen ajan ajatuskaavan ymp\xc3\xa4rille: Rikkaalla maalla on vahva armeija. Nationalistit uskoivat Japanin maana olevan pyh\xc3\xa4 ja ett\xc3\xa4 sen asukkaat olivat erityisi\xc3\xa4, Zenin ja muun buddhalaisuuden ja Shinton kaltaisten uskontojen my\xc3\xb6t\xc3\xa4vaikutuksella. Palveleminen armeijassa n\xc3\xa4htiin  itse keisarin palvelemisena. Teoriassa jokainen sotilas uskoi keisarin puolesta kuolemisen olevan suuri kunnia, sill\xc3\xa4 samuraiperinne oli juurtunut syv\xc3\xa4lle Japanin sotilaskulttuuriin._NEWLINE_K\xc3\xa4site yamato-damashii k\xc3\xa4ski jokaista sotilasta tiukkaan: \xe2\x80\x9d\xc3\xa4l\xc3\xa4 j\xc3\xa4\xc3\xa4 kiinni, \xc3\xa4l\xc3\xa4 murru, \xc3\xa4l\xc3\xa4k\xc3\xa4 ikin\xc3\xa4 antaudu.\xe2\x80\x9d Pelkuruus ja vangiksi j\xc3\xa4\xc3\xa4minen oli suuri h\xc3\xa4pe\xc3\xa4 perheelle, yhteis\xc3\xb6lle, maalle ja erityisesti keisarille. Jokainen sotilas koulutettiin taistelemaan kuolemaan asti ja riist\xc3\xa4m\xc3\xa4\xc3\xa4n henkens\xc3\xa4 ennen h\xc3\xa4pe\xc3\xa4n k\xc3\xa4rsimist\xc3\xa4. Usein ennen rynn\xc3\xa4kk\xc3\xb6\xc3\xa4 tai taistelua sotilaat huusivat \xe2\x80\x9dBanzai\xe2\x80\x9d (\xe2\x80\x9dkauan el\xc3\xa4k\xc3\xb6\xc3\xb6n!\xe2\x80\x9d) uskoen, ett\xc3\xa4 ylitsevuotava huuto osoittaisi heid\xc3\xa4n halukkuutensa kuolla kunniakkaasti._NEWLINE_Jokainen sotilas hyv\xc3\xa4ksyi, ett\xc3\xa4 he stoalaisesti kuolisivat osana heid\xc3\xa4n bushidoaan, joka oli osa kuolla ennen h\xc3\xa4pe\xc3\xa4\xc3\xa4 -ajatusmallia. Sadao Araki, armeijan teoreetikko, kehitti bushidosta modernin version, seishin kyoikun (\xe2\x80\x9dhenkinen koulutus\xe2\x80\x9d) opin armeijan k\xc3\xa4ytt\xc3\xb6\xc3\xb6n. Tiivistettyn\xc3\xa4, jokainen sotilas j\xc3\xa4tt\xc3\xa4isi kaiken taakseen armeijaan liittyess\xc3\xa4\xc3\xa4n tarviten vain kunniansa. Kunnian osoittaminen teoilla oli kaikki kaikessa sotilaille. Yamato Damashi oli er\xc3\xa4\xc3\xa4ll\xc3\xa4 tavalla japanilaisen sotilaan kokoro (\xe2\x80\x9dsielu\xe2\x80\x9d), rohkeutta kuoleman edess\xc3\xa4._NEWLINE_K\xc3\xa4sitykseen bushidosta oli sidottuna my\xc3\xb6s valtava, jopa uskonnollinen kunnioitus keisaria kohtaan. Vaikka valtaa k\xc3\xa4yt\xc3\xa4nn\xc3\xb6ss\xc3\xa4 pitiv\xc3\xa4tkin keisarin alapuolella olleet byrokraatit, ja keisari oli l\xc3\xa4hinn\xc3\xa4 keulakuva, n\xc3\xa4htiin h\xc3\xa4net silti jumalallisena olentona. Teoriassa keisari oli armeijan ylikomentaja, mutta k\xc3\xa4yt\xc3\xa4nn\xc3\xb6ss\xc3\xa4 teki, kuten hallitus \xe2\x80\x9dpyysi\xe2\x80\x9d h\xc3\xa4nt\xc3\xa4 tekem\xc3\xa4\xc3\xa4n. KJA:n aikana sill\xc3\xa4 oli vain kaksi ylikomentajaa \xe2\x80\x93 keisarit Taish\xc5\x8d (Yoshihito) ja Sh\xc5\x8dwa (Hirohito). Keisari k\xc3\xa4ytti armeijan ylikomentajan univormua ja osallistui kaikkiin KJA:n seremonioihin. Keisaria tervehdittiin armeijan ylikomentajana._NEWLINE_Tuohon aikaan hallitus pystyi mobilisoimaan armeijan vain, jos se saavutti t\xc3\xa4yden yksimielisyyden asiasta. Keisarin roolina oli antaa siunauksensa t\xc3\xa4ytt\xc3\xa4\xc3\xa4 tuo k\xc3\xa4sky ja tehd\xc3\xa4 niist\xc3\xa4 sitovia. Koska keisaria vaadittiin olemaan l\xc3\xa4sn\xc3\xa4 kaikissa hallituksen, joka koostui upseereista, kokouksissa, oli h\xc3\xa4nen teht\xc3\xa4v\xc3\xa4ns\xc3\xa4 seurata hiljaisuudessa ministerien argumentteja. Jos h\xc3\xa4nen siunauksensa saatiin, tuli n\xc3\xa4ist\xc3\xa4 k\xc3\xa4skyist\xc3\xa4 keisarin k\xc3\xa4skyj\xc3\xa4 ja voimallisia koko Japanissa. K\xc3\xa4yt\xc3\xa4nn\xc3\xb6ss\xc3\xa4 keisari ei voinut asettua hallitusta vastaan.\n_START_SECTION_\nKeisarin erikoisoikeus\n_START_PARAGRAPH_\nToisinaan hallitus ei p\xc3\xa4\xc3\xa4ssyt yksimielisyyteen asiasta ja \xc3\xa4\xc3\xa4net meniv\xc3\xa4t tasan ilman, ett\xc3\xa4 p\xc3\xa4\xc3\xa4t\xc3\xb6st\xc3\xa4 saatiin aikaan. Vain t\xc3\xa4ll\xc3\xb6in hallitus kysyi keisarin mielipidett\xc3\xa4 asiasta. T\xc3\xa4llaisina hetkin\xc3\xa4 keisari toimi tuomarina, antaen p\xc3\xa4\xc3\xa4t\xc3\xb6ksens\xc3\xa4 vain ministerien antamista vaihtoehdoista._NEWLINE_Toisen maailmansodan aikana hallitus k\xc3\xa4ytti t\xc3\xa4t\xc3\xa4 oikeutta p\xc3\xa4\xc3\xa4tt\xc3\xa4ess\xc3\xa4\xc3\xa4n sodan loppumisesta. Vuonna 1945 keisari antoi p\xc3\xa4\xc3\xa4t\xc3\xb6ksen hallituksen tahdon mukaisesti, ja viimeisen\xc3\xa4 teht\xc3\xa4v\xc3\xa4n\xc3\xa4\xc3\xa4n ylikomentajana k\xc3\xa4ytti oikeuttaan ensimm\xc3\xa4isen ja viimeisen kerran, julistaen p\xc3\xa4\xc3\xa4t\xc3\xb6ksens\xc3\xa4 radiossa koko Japanille ja kertoi Japanin antautuvan Yhdysvalloille.\n_START_SECTION_\nTappiot\n_START_PARAGRAPH_\nKoko armeijan historian aikana yhteens\xc3\xa4 1,7 miljoonaa sotilasta kuoli, haavoittui tai j\xc3\xa4i sotavangiksi.'